**Mark Anthony Lillis** (født 17. januar 1960 i Manchester, Stor-Manchester, England) er en tidligere engelsk fotballspiller og fotballmanager. Han har spilt for sju engelske fotballklubber, mens han har vært manager for en engelsk fotballklubb.

Lillis er nå assistentmanager for Morecambe i National Conference.

Biografi
--------

### Spiller

Mark Lillis startet sin profesjonelle fotballkarriere i Huddersfield Town sommeren 1978. Han spilte sju sesonger for Huddersfield før han i 1985 ble solgt til Manchester City for £130 000. I denne klubben ble han bare værende i en sesong, og august 1986 ble han solgt til Derby County for £200 000. På grunn av en kneskade ble det ikke mye spilletid i Derby, og i september 1987 gikk han til Aston Villa. Deretter ble det opphold i Stockport County og Scunthorpe United før hans aktive karriere ble avsluttet i Witton Albion tidlig på 90-tallet.

### Trener/manager

Lillis fikk sin første jobb som trener da han ble ansatt i Macclesfield Town. Siden jobbet han i Huddersfield Town før han i 1996 ble han ansatt som assistentmanager i Scunthorpe United. Hans første jobb som manager kom i 1999 da han fikk jobben i Halifax Town, en jobb han hadde fram til september 2000. I 2002 ansatte John Gregory han som trener i Derby County, og da Gregory ble suspendert fra jobben var Lillis en kort periode i mars 2003 midlertidig manager i Derby.

I mars 2003 ble han også assistenten til Sammy McIlroy som var sjef for Nord-Irland, og denne deltidsjobben hadde han fram til oktober 2003. Deretter ble han assistentmanageren til Sammy McIlroy i Stockport County, og da McIlroy sa opp denne jobben i november 2004 ble Lillis midlertidig manager i klubben fram til 18. desember 2004 da Chris Turner overtok som ny manager.

30. mai 2006 ble Mark Lillis nok en gang ansatt som assistentmanageren til Sammy McIlroy. Denne gang i Morecambe der han skrev under på en 2-årskontrakt som binder han til klubben ut 2007/08-sesongen.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Huddersfield Town | Kontrakt | 234 | ? | 63 | ? | 07/1978 - 06/1985 |
| Englands flagg | Manchester City | Kontrakt | 51 | ? | 15 | ? | 06/1985 - 08/1986 |
| Englands flagg | Derby County | Kontrakt | 19 | 15 | 1 | 1 | 08/1986 - 09/1987 |
| Englands flagg | Aston Villa | Kontrakt | ? | ? | ? | ? | 09/1987 - 09/1989 |
| Englands flagg | Scunthorpe United | Kontrakt | ? | ? | ? | ? | 09/1989 - 09/1991 |
| Englands flagg | Stockport County | Kontrakt | 8 | 8 | 0 | 0 | 09/1991 - 08/1992 |
| Englands flagg | Witton Albion | Kontrakt | 8 | 8 | 0 | 0 | 08/1992 - ? |

Karriere som manager
--------------------

### Klubblag

|  | Klubb | Periode | Kamper | Seire | Uavgjort | Tap |
| --- | --- | --- | --- | --- | --- | --- |
| Englands flagg | Halifax Town | 06/1999 - 09/2000 | 60 | 16 | 14 | 30 |

#### Midlertidig manager

|  | Klubb | Periode | Kamper | Seire | Uavgjort | Tap |
| --- | --- | --- | --- | --- | --- | --- |
| Englands flagg | Derby County | 03/2003 - 03/2003 | 1 | 0 | 0 | 1 |
| Englands flagg | Stockport County | 11/2004 - 12/2004 | 5 | 0 | 1 | 4 |

Referanser
----------

1. ↑   transfermarkt.com, Transfermarkt spiller-ID 485640, besøkt 9. oktober 2017[Hentet fra Wikidata]

Litteratur
----------

* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4

Eksterne lenker
---------------

* (en) Mark Lillis – Transfermarkt Rediger på Wikidata

* (en) Mark Lillis – Soccerbase.com (manager) Rediger på Wikidata